《社后雪》
宋代·刘敞

故阴不自敛，飞霰一何骄。强妒春阳盛，那妨玉琯调。

滔天初极望，见晛已全消。讵损朱华丽，秖添绿野饶。

泥涂穷道路，絺绤乱鼲貂。遂恐天时错，仍虞岁事枵。

浮云犹苦结，燕贺乍惊飘。但使风从律，无嫌物反祅。

初过元日社，又放紫宸朝。乘兴从君饮，孤音续郢谣。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。